கேள்வி: வாழ் - படப்பிடிப்பு என்பது என்ன?
பதில்: இப்படத்திற்கான முறையான பூசை (இந்து) மே 30 அன்று தேனியில் அதிகாரப்பூர்வமாக நடைபெற்றது. 2018 ஆம் ஆண்டின் நடுப்பகுதியில் படம் தொடங்கப்பட்ட போதிலும், அருண் பிரபு மற்றும் அவரது குழுவினர் படப்பிடிப்புக்கான இடங்களை கண்டறிய ஒன்பது மாதங்கள் எடுத்துக் கொண்டதால் , படத்தின் படப்பிடிப்பு பணிகள் 2019 சனவரியில் அமைதியாக முன்னேறின. படக் குழுவினர் படத்தில் நடிக்கும் நடிகர்கள் குறித்து எதுவும் அறிவிக்கவில்லை என்றாலும், இந்த படத்தில் புதியவர்களில் முக்கிய கதாபாத்திரங்களில் இருப்பார்கள் என்று தெரிவிக்கப்பட்டது. ஆன்லைன் போர்ட்டலுக்கு அளித்த பேட்டியில், பிரபு தமிழ்நாடு, கேரளம், கருநாடகம் முழுவதும் இதுவரை படப்பிடிப்பு நடத்தப்படாத 100 இடங்களிலும், இந்தோனேசியா , பப்புவா நியூ கினி உள்ள பல தீவுகளிலும் படமாக்கப்பட்டுள்ளது என்று கூறினார். இது படத்தில் ஒரு ஆச்சரியமான அம்சமாக இருந்தது. படத்தின் ஒரு பகுதி முந்தைய தலைமுறை திரைப்பட ஒளிப்படமியைக் கொண்டு படமாக்கப்பட்டது. பிரபுவின் கூற்றுப் படி, படத்தின் திரைக்கதையின் வெவ்வேறு பகுதிகளை படமாக்க குழு வெவ்வேறு ஒளிப்படமிகளைப் பயன்படுத்தியது. 1930 களை சித்தரிக்கும் வகையில் அமைக்கப்பட்ட ஒரு காட்சி அமைப்புக்கு, அந்த காலகட்டத்தை தெளிவாகக் காண்பிப்பதற்கான சிறந்த வழியாக திரைப்பட ஒளிப்படமியைப் பயன்படுத்தினர். 75 நாட்களில் நடந்த படத்தின் படப்பிடிப்பு 2019 சூலையில் முடிக்கப்பட்டது, படத்தின் படப்பிடிப்பு முடிந்தவுடன் படத்தின் பின் தயாரிப்புப் பணிகள் தொடங்கியது, இருப்பினும் படத்தின் குரல் சேர்ப்பு பணிகள் அக்டோபர் 2019 இல் தொடங்கியது.